চিহ্নিত এ শত্রুশক্তিগুলি শুধু মুসলিম নামধারি বা ইসলামের লেবাসধারি হওয়াতেই ইসলামের মিত্র হয় না। হযরত ইমাম হোসেনকে যারা হত্যা করেছিল এবং তার লাশের উপর দিয়ে যারা ঘোড়া দাবড়িয়েছিল তারা কেউ মুর্তিপুজারি ছিল না। কিন্তু ইসলাম ও মুসলিম স্বার্থের বিরুদ্ধে নাশকতায় তাদের এজেন্ডা বহু কাফেরের চাইতেও জঘন্য ছিল। আজও যারা বাংলাদেশের বুকে ইসলামপন্থিদের নির্মূলে নেমেছে,একাত্তরে যারা হাজার হাজার ইসলামপন্থিদের হত্যা করছে এবং এখনও যারা ফাঁসিতে ঝুলাচ্ছে তাদের বেশীর ভাগ হিন্দু, খৃষ্টান, ইহুদী বা কাফের পুত্র নয়। তাদের অনেকে নামায পড়ে, রোযা রাখে এবং হজ-ওমরা করে। পীরের দরবারে হাজিরাও দেয়। একাত্তরে ইসলামের এমন শত্রুদের সংখ্যা ছিল বিপুল। একপাল নেকড়ের ন্যায় বহু ত্যাগের বিনিময়ে অর্জিত পাকিস্তানকে তারা ঘিরে ধরেছিল, সেটি ১৯৪৭ সাল থেকেই। পাকিস্তানে কোন কালেই মুজিব ও হাসিনার বাকশালী বর্বরতা প্রতিষ্ঠা পায় না। ৯ মাসের যুদ্ধ বাদে ২৩ বছরে সবচেযে বড় রক্তপাত ঘটেছিল ১৯৫১ সালের ২১শে ফেব্রেয়ারিতে। তখন পুলিশের গুলিতে ৩ জন নিহত হয়েছিল। দেশটির মূল অপরাধ, এটি ছিল তৎকালীন বিশ্বে সর্ববৃহৎ মুসলিম রাষ্ট্র। শত্রু শক্তির কাছে এটি কি কম অপরাধ? এ অপরাধে তুরস্কের ওসমানিয়া খেলাফত বাঁচেনি। তাছাড়া আরেক অপরাধ, দেশটি প্রতিষ্ঠিত হয়েছিল ইসলামের নামে।বসবাসের নিরাপদ স্থান দিয়েছিল দক্ষিণ এশিয়ার মুসলমানদের,এবং দেশটির সংখ্যাগরিষ্ঠ নাগরিক ছিল বাঙালী মুসলমান। শয়তান ও তার পক্ষের শক্তি কি চায়, মুসলমানগণ একটি নিরাপদ দুর্গ পাক এবং বেড়ে উঠুক বিশ্বের গুরুত্বপূর্ণ শক্তি রূপে? তারা তো চায়,মুসলমান ভিক্ষা ঝুলি নিয়ে বিশ্বের দ্বারে দ্বারে ঘুরুক, কাপড়ের অভাবে মাছ ধরা জাল পড়ুক, উচ্ছিষ্টের খোঁজে কুকুর শৃগালের সাথে লড়াই করুক,আর ভারতের সীমান্তে লাশ হয়ে কাঁটাতারে ঝুলুক। মুসলমানদের তেমন একটি অবস্থায় ফেলতে পারলেই তো ইসলামের শত্রুদের মহাআনন্দ। মুজিবকে দিয়ে ভারত তো সে উদ্দেশ্যই সাধন করেছিল। শত্রুপক্ষ এভাবেই একাত্তরে ও তার পরে ১৯৪৭ সালে ভারত ভাঙ্গার শাস্তি দিয়ে মজা পেতে চেয়েছিল। আজও সে শাস্তি দেয়ার পর্ব শেষ হয়নি।